8 ел чыгып килгән "Тылсымлы куллар" журналы ябыла

	Моннан 8 ел элек күңелле хәбәр белән уртаклашкан идек. 2011нче елның августында Казанның “Сабыйлар” балалар үзәгендә “Тылсымлы куллар” дип аталаган өр-яңа матбугат чарасын тәкъдир итү кичәсе узды. Бәйрәмгә җыелган балалар рәхәтләнеп күңел ачты, журналдагы биремнәрне чиште, ә соңыннан тәм-томнан авыз итте, дип яздык. 	 Бу уңайдан "Матбугат.ру" хәбәрчеләре журналның мөхәррире Ландыш Фазуллина белән әңгәмә дә корды.  Инде менә тагын хәбәр: бу юлы күңелле түгел. 8 ел матур гына чыгып килгән, кечкенә балаларны һәм аларның әти-әниләре, әби-бабаларын сөендергән "Тылсымлы куллар" журналы ябыла. Ландыш Фазуллина хәбәр итүенчә, моның бердәнбер сәбәбе - финанс хәлнең авыр булуы. "8 ел дәвамында без БЕРГӘЛӘШЕП сабыйларыбыз өчен "Тылсымлы куллар" журналын чыгардык, бәйгеләр уздырдык, очраштык, аралаштык, хатлар языштык. Тәрбия эшендә журналның файдасы тигәндер дигән өметтә калабыз", - дип уртаклаша Ландыш Фазуллина. "Матбугат.ру"га билгеле булганча, 2020нче елның гыйнварыннан журнал нәшер ителүдән туктый. Публикация от Ландыш Фазуллина (@landyshfazullina) 25 Окт 2019 в 3:01 PDT 
	---	
Матбугат.ру

	№ --- | 25.10.2019	


